*Projekts*

LATVIJAS REPUBLIKAS MINISTRU KABINETS

2015.gada Noteikumi Nr. \_\_\_

Rīgā (prot. Nr.\_\_\_ .\_\_\_ )

**Grozījumi Ministru kabineta 2002.gada 27.decembra noteikumos Nr.610**

**„Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm”**

Izdoti saskaņā ar Epidemioloģiskās

drošības likuma 38.1 panta pirmo daļu

1. Izdarīt Ministru kabineta 2002.gada 27.decembra noteikumos Nr.610 „Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm” (Latvijas Vēstnesis, 2003, 2.,106.nr.; 2006, 141.nr.; 2008, 36.nr; 2013, 178.nr.) šādus grozījumus:

1.1. Izteikt noteikumu nosaukumu šādā redakcijā”

„**Higiēnas prasības izglītības iestādēm, kas īsteno vispārējās pamatizglītības, vispārējas vidējās izglītības, profesionālās pamatizglītības, arodizglītības vai profesionālās vidējās izglītības programmas**”;

1.2. Izteikt norādi uz noteikumu izdošanas tiesisko pamatojumu šādā redakcijā:

„Izdoti saskaņā ar Epidemioloģiskās drošības likuma 38.1 panta pirmo daļu”;

1.3. Izteikt 1.punktu šādā redakcijā:

„1. Noteikumi nosaka prasības izglītības iestādēm, kas īsteno vispārējās pamatizglītības, vispārējas vidējās izglītības, profesionālās pamatizglītības, arodizglītības vai profesionālās vidējās izglītības programmas (turpmāk – iestāde) un iestāžu internātiem.”;

1.4. Izteikt 2.punkta otro teikumu šādā redakcijā:

„Izglītības iestāžu, kas īsteno profesionālās pamatizglītības, arodizglītības vai profesionālās vidējās izglītības programmas, dienesta viesnīcās ievēro normatīvajos aktos par higiēnas prasībām dienesta viesnīcām noteiktās prasības.”;

1.5. Svītrot 8.punktu;

1.6. Izteikt 19.7.apakšpunktu šādā redakcijā:

„19.7. sporta zāle;”;

1.7. Izteikt 19.11.apakšpunktu šādā redakcijā:

„19.11. iestādes veselības punkts;”;

1.8. Izteikt 20.punktu šādā redakcijā:

„20. Ja iestādes darbībai paredzētajā ēkā nevar izvietot šo noteikumu 19.4., 19.5., 19.6., 19.7., 19.11., 19.12. un 19.13. apakšpunktā minētās telpu grupas, tad iestāde nodrošina, lai izglītojamajiem būtu pieejami attiecīgie pakalpojumi.”;

1.9. Izteikt 22.punktu šādā redakcijā:

„22. Mācību telpas aprīko ar mēbelēm, kuras ir piemērotas izglītojamo ķermeņa īpatnībām, ņemot vērā ergonomikas prasības un principus.”;

1.10. Papildināt noteikumus ar 23.1 punktu:

„23.1 Izmantojot interaktīvo tāfeli, nodrošina tās projektora novietojumu tā, lai izvairītos no projektora staru kūļa tiešas iespīdēšanas acīs.”;

1.11. Aizstāt 24.3.apakšpunktā un 25.punktā vārdus „darbmācības kabinets” (attiecīgā locījumā) ar vārdiem „mājturības un tehnoloģiju kabinets” (attiecīgā locījumā);

1.12. Papildināt noteikumus ar 24.5.apakšpunktu šādā redakcijā:

„24.5. datorklasē – 3 m2;”.

1.13. Aizstāt 27.3 apakšpunktā un 28.punktā vārdus „LBN 208-08” ar vārdiem “LBN 208-15”

 1.14. Svītrot IV. nodaļu.

 1.15. Izteikt 49.punktu šādā redakcijā:

„49. Dezinfekcijas līdzekļus un inventāru, kas paredzēts telpu uzkopšanai, uzglabā īpaši tam paredzētā vietā. Dezinfekcijas līdzekļus izmanto atbilstoši to lietošanas instrukcijai.”;

1.16. Papildināt noteikumus ar 49.1 punktu šādā redakcijā:

„49.1 Ēku būvniecības un telpu renovācijas darbus ir aizliegts veikt izglītojamo klātbūtnē un tie nedrīkst ietekmēt izglītojamo drošību un veselību.”;

1.17. Izteikt 51.1 punktu šādā redakcijā:

„51.1 Izglītības iestādē izglītojamo ēdināšanu nodrošina atbilstoši pārtikas aprites normatīvajiem aktiem un normatīvajiem aktiem par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem.”;

1.18. Izteikt 72. , 73. un 731. punktu šādā redakcijā:

„72. Šo noteikumu 18.punktā noteiktās prasības, 39.punktā noteiktās prasības attiecībā uz ventilācijas ierīkošanu tualetes un dušas telpās un 41.punktā noteiktās prasības par stiklotās virsmas laukuma attiecības pret grīdas virsmas laukumu ievērošanu ir obligātas jaunbūvējamām un rekonstruējamām iestādēm.

73. Šo noteikumu 26.punktā noteiktā prasība, 39.punktā noteiktā prasība attiecībā uz mehāniskās pieplūdes un vilkmes ventilācijas ierīkošanu mācību telpās, kurās uzglabā vai veic darbus ar ķīmiskām vielām un 37. un 69.punktā noteiktās prasības attiecībā uz karstā ūdens apgādi vai padevi ir obligātas no 2016.gada 1.septembra. Šo noteikumu 11., 13., 14., 19. (izņemot šo noteikumu 12. un 20.punktā paredzētos gadījumus), 23., 24., 27., 44., 65.punktā noteiktās prasības un 68.punktā noteiktās prasības attiecībā uz telpu platību ir obligātas no 2020.gada 1.septembra.”;

1.19. Svītrot 1.pielikumu.;

1.20. Papildināt 3.pielikuma 2. un 3.punktu aiz vārdiem „tāfeles vidus (vertikāli)” ar vārdiem „izņemot interaktīvās tāfeles”;

2. Šo noteikumu 1.17.apakšpunkts stājas spēkā 2016.gada 1.janvārī.

3. Šo noteikumu 1.9.apakšpunkts un 1.19.apakšpunkts stājas spēkā 2020.gada 1.janvārī.

Ministru prezidente L. Straujuma

Veselības ministrs G. Belēvičs

07.08.2015. 14:38

600

J.Feldmane, 67876119

Jana.Feldmane@vm.gov.lv

L.Ļaksa, 67876075

Lasma.Laksa@vm.gov.lv